cyanic-selkie/wikianc huggingface dataset:
২০১৩ বাংলাদেশ প্রিমিয়ার লিগ
বিশেষ পুরস্কার
সাংবাদিকদের ভোটে টুর্নামেন্টের সেরা উদীয়মান ক্রিকেটারের পুরস্কার জিতেন ১২ ম্যাচে ৬টি অর্ধশতকসহ ৪২১ রান করা শামসুর রহমান শুভ।
জিমি কামান্দে
জেমস কাবাঠা কামান্দে (যিনি জিমি কামান্দে হিসেবে পরিচিত) (জন্ম ডিসেম্বর ১২, ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং অফ-স্পিন বোলার। মূলত একটি ফাস্ট-মিডিয়াম বোলার, কামান্দে ২০০৪ সালে একজন স্পিনার বোলার হিসেবেও আত্মপ্রকাশ করেন।
কামান্দে ইংল্যান্ডে ১৯৯৯ সালের বিশ্বকাপে কেনিয়ার হয়ে তার একদিনের আন্তর্জাতিক খেলায় অভিষেক ঘটান।
বসুন্ধরা কাশ্যপ
বসুন্ধরা কাশ্যপ (জন্ম: ১৯ আগস্ট ১৯৮৯) একজন ভারতীয় চলচ্চিত্র অভিনেত্রী এবং মডেল।
কর্মজীবন
বসুন্ধরার পিতা তামিলের অধিবাসী এবং তার মাতা মহারাষ্ট্রের অধিবাসী। তিনি ২০০৬ সালের তামিল চলচ্চিত্র ভট্টারাম-এ প্রথম অভিনয় করেছিলেন এবং পরবর্তীতে তিনি কালীপানী, জেয়ামকোন্দান ও পেরানমাই সহ বিভিন্ন চলচ্চিত্রে অভিনয় করেছিলেন। তিনি মিস চেন্নাই প্রতিযোগিতায় অংশ নিয়েছিলেন এবং মিস ক্রিয়েটিভিটির মুকুট অর্জন করেছিলেন এবং মডেলিংকে তিনি পেশা হিসাবে গ্রহণ করেছিলেন। থেনমের্কু পরুভাকারত্রু-এর চিত্রগ্রহণের সময় তিনি নিজের নামটি বসুন্ধরা কাশ্যপ-এ পরিবর্তন করে নিয়েছিলেন।
অ্যালেক্সিস সিপ্রাস
অ্যালেক্সিস সিপ্রাস (Αλέξης Τσίπρας, ;২5 জুলাই 1974 সালে জন্মগ্রহণ করেন। তিনি গ্রীকের একজন রাজনীতিবিদ হিসেবে ২০১৫ সাল থেকে দেশটির প্রধানমন্ত্রী হিসেবে দায়িত্বরত আছে্ন।
একজন সমাজতান্ত্রিক হিসেবে সিপ্রাস ,২০০৯ সাল থেকে গ্রিক রাজনৈতিক দল Syriza এর নেতা হিসেবে দায়িত্বপালন করছেন। সিপ্রাস চতুর্থ প্রধানমন্ত্রী যিনি ২০১০ সালের গ্রিক সরকার-ঋণ সংকটকালীন সময়ে শাসন করেছেন। মূলত সংকটের সময় প্রয়োগ করা কঠোর নীতি সমালোচক দের দৃষ্টি আকর্ষণ করেছে।
সিপ্রাস ১৯৭৪ সালে এথেন্সে জন্মগ্রহণ করেন। ১৯৮০ এর দশকের শেষ দিকে তিনি গ্রিসের কমিউনিস্ট যুব তে যোগ দেন এবং ১৯৯০ এর দশকে শিক্ষা সংস্কার পরিকল্পনার বিরুদ্ধে ছাত্র বিক্ষোভের ক্ষেত্রে সক্রিয়ভাবে সক্রিয় হন এবং আন্দোলনের মুখপাত্র হয়ে ওঠেন। তিনি অ্যাথেন্সের জাতীয় কারিগরি বিশ্ববিদ্যালয়ে সিভিল ইঞ্জিনিয়ারিংয়ে পড়াশোনা করেন এবং ২০০০ সালে স্নাতক ডিগ্রি অর্জন করেন এবং পরবর্তীকালে urban and regional planning এ স্নাতকোত্তর গবেষণায় অংশ নেন। তিনি প্রাথমিকভাবে এথেন্স ভিত্তিক নির্মাণ শিল্পে, সিভিল ইঞ্জিনিয়ার হিসাবে কাজ করেন।
১৯৯৯ থেকে ২০০৩ সাল পর্যন্ত, Synaspismos Youth এর সেক্রেটারি হিসাবে দায়িত্ব পালন করেন।২০০৪ সালে তিনি কেন্দ্রীয় কমিটির সদস্য এবং পরে রাজনৈতিক সচিবালয়ে সদস্য নির্বাচিত হন। ২০০৬ সালের স্থানীয় নির্বাচনে তিনি এথেন্সের মেয়রের Syriza প্রার্থী হিসেবে ১০.৫% ভোট পেয়েছিলেন। ২০০৪ সালে, তিনি  আলেকস আলভানসোকে পদচ্যুত করে Syriza এর নেতা নির্বাচিত হন। ২০০৯ সালের নির্বাচনে তিনি প্রথম এথেন্স এ প্রতিনিধিত্বকারী হেলেনীয় সংসদে নির্বাচিত হন এবং মে এবং জুন ২০১২ সালে পুনরায় নির্বাচিত হন, পরবর্তীতে বিরোধী দলের নেতা হন এবং নিজের ছায়া মন্ত্রিসভা নিয়োগ করেন।
২০১৫ সালের জানুয়ারিতে, সিপ্রাস Syriza কে জয় এনে দেয় এবং হেলেনিক সংসদে ৩০০ টি আসনের মধ্যে ১৪৯ টি জিতে যায় তার দল এবং অন্য রাজনীতিক দল ইন্ডিপেন্ডেন্ট গ্রীক দের সঙ্গে জোট করে সরকার গঠন করেন। ২০ আগস্ট ২০১৫ তারিখে প্রধানমন্ত্রী হিসাবে দায়িত্বগ্রহণ করেন এবং সাত মাস তিনি তার সংখ্যাগরিষ্ঠতা হারান এবং পদত্যাগের ঘোষণা দেন এবং পরবর্তী মাসের জন্য একটি স্ন্যাপ নির্বাচনের আহ্বান জানান। ২০১৫ সালের সেপ্টেম্বরের নির্বাচনে সিপ্রাস Syriza কে আরেকটি বিজয় এনে দেয় এবং ৩০০ আসনের মধ্যে ১৪৫ টি জিতে ইন্ডিপেন্ডেন্ট গ্রীক দের সঙ্গে জোট গঠন করে। প্রধানমন্ত্রী হিসাবে, তিনি গ্রিক সরকার-ঋণ সংকটের বিষয়ে আলোচনা পরিচালনা করেছেন, গ্রীক ব্যালাউট গণভোট শুরু করেছেন এবং ইউরোপীয় অভিবাসী সংকটে কাজ করেছেন।টাইম ম্যাগাজিনে ২০১৫ সালে প্রকাশিত বিশ্বব্যাপী ১০০ জন প্রভাবশালী ব্যক্তির মধ্যে তিনি অন্তর্ভুক্ত হন।
প্রধানমন্ত্রীর দায়িত্বগ্রহণ করার পর বিরোধীদলের লোকজন তার বিরুদ্ধে অনেক অভিযোগ আনে ,তার মধ্যে অন্যতম হলো সংকটকালীন সময় থেকে জিডিপি ২৫% কমে যাওয়া।
প্রাথমিক জীবন এবং কর্মজীবন
সিপ্রাস ২8 জুলাই ১৯৭৪ সালে এথেন্সে জন্মগ্রহণ করেন। তার পিতা পাভলস এপিরিস ঠিকাদার ছিলেন,তার মা অরিস্তি,ইস্টার্ন ম্যাসেডোনিয়া ও থ্রাস পেরিফেরির একটি শহর এলফথারুপোলিতে জন্মগ্রহণ করেন,গ্রীস ও তুরস্কের মধ্যে ১৯২৩ সালের জনসংখ্যা বিনিময়কালে সিপ্রাস এর মায়ের পরিবার গ্রীসে স্থান্তরিত হয়েছিল।
১৯৮০-এর দশকের শেষদিকে ত্রিপরা গ্রিসের কমিউনিস্ট যুবাতে যোগ দেন। ১৯৯০-এর দশকের প্রথম দিকে, এম্পেলোকিপো মাল্টি-ডিসিপিলিনারি হাই স্কুলে ছাত্র হিসাবে, তিনি শিক্ষা প্রতিমন্ত্রী ভাসিলিস কন্টোগিয়ানপোলোসোর বিতর্কিত আইনের বিরুদ্ধে ছাত্র বিদ্রোহ এ সক্রিয় ছিলেন। ছাত্র আন্দোলনের প্রতিনিধি হিসাবে তিনি বিশেষত্ব অর্জন করেন যখন তিনি সাংবাদিক আন্না পানাগোটিয়ারের একটি টেলিভিশন অনুষ্ঠানের অতিথি হিসেবে উপস্থিত ছিলেন। সাক্ষাৎকারের সময়, পানাগোটিয়া উল্লেখ করেছিলেন যে বিক্ষোভের সময় পিতামাতার নোটিশ ছাড়াই মাধ্যমিক ও উচ্চ বিদ্যালয়ের শিক্ষার্থীদের অনুপস্থিতির অধিকারকে রক্ষা করার জন্য সিপ্রাস নির্দোষ ছিল।
সিএসপিরা এনটিউএর স্কুল অব আর্কিটেকচারের একটি আন্তঃবিভাগীয় এমফিলের পর নগর ও আঞ্চলিক পরিকল্পনায় স্নাতকোত্তর গবেষণায় অংশ নেওয়ার আগে ২০০০ সালে অ্যাথেন্সের জাতীয় কারিগরি বিশ্ববিদ্যালয়ে সিভিল ইঞ্জিনিয়ারিং অধ্যয়ন করেন। স্নাতকোত্তর গবেষণার পাশাপাশি, তিনি নির্মাণ শিল্পে সিভিল ইঞ্জিনিয়ার হিসাবে কাজ শুরু করেন। তিনি এথেন্স শহরের পরিকল্পনার উপর তিনটি গবেষণা এবং প্রকল্প লিখেছেন।
বিশ্ববিদ্যালয়ের শিক্ষার্থী হিসাবে, সিপ্রাস বামপন্থী আন্দোলন, বিশেষত "এনসেল্যাডাস" (গ্রিক: Εγκέλαδος)এ যোগ দেন এবং এর সদস্য হিসাবে তিনি সিভিল সার্ভিসের ছাত্র ইউনিয়নের নির্বাহী বোর্ডে নির্বাচিত হন। এনটিইউএ এর ইঞ্জিনিয়ারিং স্কুল এবং বিশ্ববিদ্যালয়ের সিনেটে ছাত্র প্রতিনিধি হিসেবেও দায়িত্ব পালন করেন। ১৯৯৫ থেকে ১৯৯৭ সাল পর্যন্ত তিনি গ্রিসের জাতীয় ছাত্র ইউনিয়নের কেন্দ্রীয় কাউন্সিলের সদস্য নির্বাচিত হন।
নাজলা মাহমুদ
নাজলা আলী মাহমুদ (نجلاء على محمود, or, জন্ম ৪ জুলাই ১৯৬২) হচ্ছেন পঞ্চম মিশরের রাষ্ট্রপতি, মুহাম্মাদ মুরসির স্ত্রী এবং চাচাতো বোন যিনি ২০১২ থেকে ২০১৩ পর্যন্ত  মিশরের ফার্স্ট লেডি ছিলেন।  নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন।
বিবাহ
নাজলা ১৯৭৯ সালে মিশরের সাবেক রাষ্ট্রপতি মুহাম্মাদ মুরসিকে বিবাহ করেন যখন তিনি ছিলেন ১৭ বছরের একজন ছাত্রী।তিনি মাধ্যমিক বিদ্যালয় পর্যন্ত পড়ালেখা করেছেন। নাজলা ও মুরসির পাঁচ সন্তান এবং তিন নাতি রয়েছে।
টেন্টো পর্বত
মাউন্ট টেন্টো (天 都 山) বা টেন্টো পর্বত হলো জাপানের হোক্কাইডোর আবাশিরি অঞ্চলে অবস্থিত জাতীয়ভাবে মনোনীত প্রাকৃতিক সৌন্দর্যের একটি স্থান। টেন্টো পর্বতের উচ্চতা ২০৭ মিটার। এই পর্বতটি থেকে ওখোতস্ক সমুদ্র, আবাসিরি হ্রদ, নতোরো হ্রদ, টুফুতসু হ্রদ এবং দূরের শিরতোকো উপদ্বীপ এবং আকান আগ্নেয়গিরি কমপ্লেক্সের দিকে প্রাকৃতিক সৌন্দর্যের দৃশ্য উপভোগ করা যায়।
বিবরণ
দর্শনার্থীদের জন্য পাহাড়ের শীর্ষে একটি পর্যবেক্ষণ পাটাতন (অবজারভেশন ডেক) স্থাপন করা হয়েছে। এই অবজারভেশন ডেক বা পর্যবেক্ষণ পাটাতন থেকে শিরেতোকো পর্বতমালার অংশ, বিশেষ করে আবাসিরি হ্রদ, নতোরো হ্রদ, ওখোৎস্ক সাগর, শিরেতোকো উপদ্বীপ এবং শারি ও উনাবেৎসু পর্বতের দৃশ্য উপভোগ করা যায়। দর্শনার্থীদের জন্য অবজারভেটরি ডেক থেকে পর্যবেক্ষণ সম্পূর্ণ বিনামূল্যে উন্মুক্ত। পর্যবেক্ষণকেন্দ্রের পাশেই রয়েছে ওখোৎস্ক ড্রিফট আইসহাউজ ও তেনরিয়ামা সাকুরা উদ্যান। সাকুরা পার্কে প্রায় এক হাজার সার্জেন্ট চেরি (Prunus sargentii) ও পিঙ্ক ফ্লাওয়ার গাছ রয়েছে; এই চেরি বৃক্ষের ফুলের প্রদর্শনী পর্যটকদের আকৃষ্ট করে। প্রতি বছর মে মাসে যখন ফুলগুলো ফুটতে শুরু করে, তখন স্থানীয় স্বেচ্ছাসেবীদের পৃষ্ঠপোষকতায় এখানে "তেনরিমা সাকুরা উৎসব" অনুষ্ঠিত হয়।
সুবিধা
টেন্টো পর্বত এলাকায় পর্বত চূড়ার পর্যবেক্ষণ কেন্দ্র, ওখোৎস্ক সামুদ্রিক বরফ জাদুঘর, হোক্কাইডো উত্তরাঞ্চলীয় নৃতাত্ত্বিক জাদুঘর, লেক ভিউ স্কি অঞ্চল, দো-তেন্ত পুষ্পোদ্যানসহ অন্যান্য উদ্যানের সুবিধা ছাড়াও পাহাড়ের তীরে আবাশিরি কারাগার জাদুঘরও রয়েছে। তিয়ানইয়ামা অঞ্চলটি আবাশিরি শহরের মধ্যে প্রধান পর্যটন কেন্দ্র।
পাহাড় চূড়ার কাছাকাছি এনএইচকে কিতামি বেতার সম্প্রচার কেন্দ্র এবং একটি বেসরকারি টিভি সম্প্রচার কেন্দ্রও রয়েছে।
যাতায়াত
সিটি সেন্টার থেকে তিয়ানিউ পর্বত হয়ে শহুরে অঞ্চলকে সঙ্গযোগকারী হোক্কাইডো সড়ক নং ৬৮৩ ওকুজেনিয়ামা উদ্যানের মধ্য দিয়ে গমন করে। এছাড়াও জাপানের জাতীয় সড়ক নং ৩৯ থেকে আবাশিরি জেল জাদুঘর হয়ে গমনকারী আবাশিরি-শি তেনরিয়ামা সংযোগ রেখা পর্বতে যাতায়াতের সুবিধা দেয়। সিটি সেন্টার থেকে গাড়িতে এটি মাত্র ১০ মিনিটের দূরত্বে অবস্থিত।
আবাশিরি স্টেশন বা আবাশিরি বাস টার্মিনাল থেকে আবাশিরি বাস কর্তৃপক্ষের একটি যান (আবাশিরি সিটি টুরিজম ফেসিলিটি টুর / তিয়ানিউ পর্বত লাইন) চলাচল করে। শীতকালে চলন বরফের পর্যটন মৌসুমে এ পথে আবাশিরি ড্রিফট আইস সাইটসিয়িং আইসব্রেকার চলাচল করে (এর মাঝে সেবা উমেশিমা মহাসড়ক পর্যন্ত বিস্তৃত হয়)।
ঝিলম
ঝিলম (বৈজ্ঞানিক নাম: Poritia hewitsoni (Moore)) এক প্রজাতির ছোট আকারের ধূসর বাদামী রঙের প্রজাপতি, এদের ডানার উপরিতল উজ্জ্বল ধাতব তুঁতে বর্ণের। এরা ‘লাইসিনিডি’ গোত্রের এবং ‘পোরিটিনি’ উপগোত্রের সদস্য।
আকার
ঝিলম এর প্রসারিত অবস্থায় ডানার আকার ৩১-৩৮ মিলিমিটার দৈর্ঘের হয়।
উপপ্রজাতি
দক্ষিণ এশিয়াতে প্রাপ্ত ঝিলমের উপপ্রজাতিগুলি হল- -
ভারতে প্রাপ্ত ঝিলম এর উপপ্রজাতি
ভারতে প্রাপ্ত ঝিলমের উপপ্রজাতিসমূহ হল-
বিস্তার
ঝিলম এর বিস্তৃতি হিমালয় এর কুমায়ুন থেকে আসাম পর্যন্ত। সিকিমএর রাংপো এবং মাঙান অঞ্চলেও এদের পাওয়া যায়। মার্চ থেকে নভেম্বর মাস পর্যন্ত পশ্চিমঘাট পর্বতমালার আশেপাশের অঞ্চলে এদের উড়তে দেখা যায়।
আচরণ
এদের সাধারনত ১০০০ থেকে ৩৫০০ ফুট উচ্চতায় দেখা যায়। ঝিলমদের ছোট ছোট এবং ঝাঁকি সম্পন্ন উড়ান দেখা যায়। ছোট ছোট ঝোপঝাড় এর উপর ঊড়তে থাকে, বিরক্ত হলে দ্রুত সেই স্থান থেকে উড়ে যায়। মাঝে মাঝে শুকনো মাটিতে অথবা জঙ্গলের কিনারায় অথবা নদীর পাড়ে বসে অনেক্ষন ধরে রৌদ্র পোহায়। ফুলের মধু আহরণ করতে এদের কদাচিৎ দেখা যায়।
ডিম
ডিমের অগ্রভাগ ভোঁতা। দৈর্ঘ্য এবং প্রস্থে সমান। আনুলম্বিক এবং আনুভূমিক ভাবে দুটি করে মুখের ন্যায় আকৃতি বিশিষ্ট।
আহার্য উদ্ভিদ
ঝিলমের শুককীট Terminalia elliptica, শাল (Shorea robusra) ইত্যাদি গাছের পাতার রসালো অংশ আহার করে।
ভিন্দ লোকসভা কেন্দ্র
ভিন্দ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচনী অঞ্চলটি সম্পূর্ণ ভিন্দ এবং দাতিয়া জেলা নিয়ে গঠিত।
বিধানসভা বিভাগসমূহ
বর্তমানে, সীমানা নির্ধারণের পরে, এই আসনটিতে নিম্নলিখিত আটটি বিধানসভা (আইনসভা) বিভাগ রয়েছে:
সাধারণ নির্বাচন, ২০১৯
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির সন্ধ্যা রায়। তিনি এই নির্বাচনে মোট ৫,২৭,৬৯৪ টি বা ৫৪.৯৩ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,২৭,৮০৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।
সাধারণ নির্বাচন, ২০১৪
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভগীরথ প্রাসাদ। তিনি এই নির্বাচনে মোট ৪০৪,৪৭৪ টি বা ৫৫.৪৬ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৪৪,৫১৩ টি বা  ৩৩.৫২ শতাংশ ভোট পায় এবং বহুজন সমাজ পার্টি ৩৩,৮০৩ টি বা ৪.৬৩ শতাংশ ভোট পায়।
সাধারণ নির্বাচন, ২০০৯
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির অশোক আরগাল। তিনি এই নির্বাচনে মোট ২,২৭,৩৬৫ টি বা ৪৩.৪১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,০৮,৪৭৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬০,৮০৩ টি বা ১১.৬১ শতাংশ ভোট পায়।
সাধারণ নির্বাচন, ২০০৪
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রামলক্ষণ সিং। তিনি এই নির্বাচনে ২৩৪৭১২ টি বা ৩৮.৭১ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জাতীয় কংগ্রেস, জাতীয় সামন্ত দল এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস  ২২৭৭৬৬ টি বা ৩৭.৫৬ শতাংশ ভোট পায় এবং বহুজন সমাজ পার্টি ৪৩৮২২ টি বা ৭.২৩ শতাংশ ভোট পায়।
স্বাক্ষর (সাময়িকী)
স্বাক্ষর ষাটের দশকে প্রকাশিত একটি ছোট সাময়িকপত্র। এটি প্রথম প্রকাশিত হয়েছিল ১৯৬৩ সালে। স্বাক্ষর সাময়িকীটির সম্পাদক ছিলেন কবি রফিক আজাদ ও সিকান্দার আমিনুল হক। সাময়িকীটিতে মূলত তৎকালীন প্রথাবদ্ধতার বিরুদ্ধে লেখা প্রকাশ করা হত। পরবর্তীতে সাময়িকীটির সম্পাদনার সাথে যুক্ত ছিলেন ইমরুল চৌধুরী, প্রশান্ত ঘোষাল, আসাদ চৌধুরূ ও রণজিৎ পালচৌধুরীসহ অনেকে।
স্বাক্ষরে রবীন্দ্র-রোমান্টিকতা, জীবনানন্দীয় প্রণয়-আকুলতা, সমাজবাদী সমাজবাদী মতবাদ নিষ্ঠতার বিরুদ্ধে পশ্চ্যাতের দর্শণে প্রভাবিত হয়ে লেখকরা লেখা প্রকাশ করতেন। যৌনতা বিশেষ করে নাগরিক যৌনতা নানা মাত্রায় উঠে এসেছিল এই সাময়িকীটিতে। আধুনিক বাংলা সাহিত্যের বিকাশেও সাময়িকীটি বিশেষ ভূমিকা পালন করে।
এটিআর ৭২
এটিআর ৭২  একটি যমজ ইঞ্জিন বিশিষ্ট টার্বোপ্রোপ বিমান। এই বিমান আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। এটা  এটিআর ৪২ একটি উন্নত নির্মান।১৯৮৯ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে ।এটিআর ৭২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৭৮ যাত্রী পর্যন্ত পরিবহনের  আসন রয়েছে।
নক্সা ও উন্নয়ন
এটিআর ৭২ সর্বাধিক আসনবিন্যাস ক্ষমতা (৪৮ থেকে ৭৮ করা), ৪.৫ মিটার (১৫ ফুট) বিমানদেহ প্রসারিত পাখার প্রসারতার দৈর্ঘ্য  বাড়ানোর জন্য এটিআর ৪২ থেকে উন্নত ছিল, আরো শক্তিশালী ইঞ্জিন যুক্ত করা এবং প্রায়  জ্বালানি ক্ষমতা  ১০ শতাংশ বৃদ্ধি করা হয়। এটিআর ৭২  ১৯৮৬ সালে ঘোষণা করা হয় বা প্রকাশে আনা হয়। ২৭ অক্টোবর ১৯৮৮ উপর তার কুমারী ফ্লাইট তৈরি এবং ফিনএয়ারের একটি বছর পরে ২৭ অক্টোবর ১৯৮৯ প্রথম এয়ারলাইন এটি আর ৭২ বিমান পরিসেবায় যুক্ত হয়।
যাত্রী পরিবহন ক্ষেত্র
প্রধান এটিআর ৭২ পরিচালক বিমান সংস্থা ১৯ জানুয়ারী ২০১৭ পর্যন্ত (১৫ এর বেশি এটিআর ৭২ ব্যবহার কারী)
ফেব্রুয়ারি ২০১৬ সালে, এটিআর সঙ্গে চুক্তি স্বাক্ষর করেছে ইরান এয়ার 20 টি এটিআর 72-600 বিমান ক্রয়ের  জন্য।
সামরিক ক্ষেত্রে
তুর্কি নৌবাহিনী প্রাথমিকভাবে দশ এটিআর ৭২-৫০০ এমপিএ ক্রয় করার সিদ্ধান্ত নিয়েছে, পরে আট এটিআর ৭২-৬০০ বিমান তার ক্রম সংশোধন । দুই ৭২-৬০০ টিএমইউএ (ইউটিলিটি) সংস্করণ, এবং ছয় ৭২-৬০০ টিএমপিএ (ASW / ASuW) সংস্করণ ।  এই দুই এটিআর ৭২-৬০০ টিএমইউএ বিমান ২০১৩ সালে তুর্কি নৌবাহিনী কাছে হস্তান্তরিত  হয়েছে।
স্বাক্ষর (দ্ব্যর্থতা নিরসন)
স্বাকষর বলতে নিচের বিষয়গুলো নির্দেশ করতে পারে:
সবুজ তরকারী
সবুজ তরকারী (แกงเขียวหวาน,, , আক্ষরিক অর্থে মিষ্টি সবুজ তরকারী) হচ্ছে মধ্য থাইল্যান্ডের একটি থাই তরকারীর প্রকারভেদ।
ব্যুৎপত্তি
"সবুজ" তরকারী নামটি এসেছে খাবারের রং থেকে, যা কাঁচা মরিচ থেকে আসে। "মিষ্টির" থাই নাম (ওয়ান অর্থাৎ "মিষ্টি ") দ্বারা তার নিজের বর্ণ সবুজ রংকে বুঝানো হয়ে থাকে এবং যা তরকারীর স্বাদ দেয় না। যেহেতু এই থাই তরকারীটি নারকেল দুধ এবং তরতাজা কাঁচা মরিচের তৈরি, ফলে যে বর্ণটি আসে তা হচ্ছে ক্রীমি ঈষৎ সবুজ বা, এজন্য এই রংকে থাই ভাষায় বলা হয়, "মিষ্টি সবুজ"। এর উপকরণ সমূহ পুরোপুরি নির্ধারিত না। অন্যান্য থাই তরকারীর চেয়ে এটা অধিকতর মিষ্টি স্বাদের হয় না তবে, যদিও মসলাগুলো ভিন্ন ভিন্ন প্রকারের হয়, ফলে এটা লাল তরকারীর তুলনায় অধিক ঝাল হওয়ার প্রবণতা থাকে। সবুজ তরকারী রাজা ষষ্ঠ রামা বা সপ্তম রামার শাসনামলে ১৯০৮-১৯২৬ সালে উৎপত্তি হয়েছে।
উপকরণ
প্রধান আমিষ ছাড়াও, ঐতিহ্যবাহী মাছ, মাছের বল, বা মাংস ব্যবহার করা হয়, এই খাবারের জন্য অন্যন্য উপাদান হচ্ছে নারকেল দুধ, সবুজ তরকারীর কাই, তালের চিনি এবং মাছের ভর্তা। থাই বেগুন (অবারগাইন), পি অবারগাইন, বা অন্যান্য সবুজ অথবা ঈষৎ সাদা শাকসবজি এমনকি ফলমূলও প্রায় ব্যবহার হয়ে থাকে। নারকেল দুধ ব্যবহারের উপর এই ভর্তার ঘনত্বের তারতম্য হয়। সবুজ তরকারীর কাই ঐতিহ্যগতভাবে পেষণীতে ফেলে কাঁচা মরিচ, গন্ধপিঁয়াজ, রসুন, গালানগল, লেবু ঘাস, কাফির লেবুর খোসা, ধনের মূল (চিলান্ট্রো) এবং জিরা বীজ, গোল মরিচদানা, চিংড়ীর ভর্তা এবং লবণ মিশিয়ে বানানো হয়।
রন্ধন প্রক্রিয়া
এই কাইকে ছেড়া নারকেল ক্রীমে ভাঁজতে থাকা হয় যতক্ষন না এটা থেকে সুগন্ধি কাইয়ে আসছে। তরকারীর কাই রান্না হওয়া মাত্র, আরও অধিক নারকেল দুধ এবং অবশিষ্ট উপকরণ এক চিমটি তালের চিনি এবং মাছের ভর্তার সাথে মেশানো হয়। সব শেষে, সাজিয়ে পরিবেশনের জন্য, থাই বেসিল, টাটকা কাফির লেবু পাতা, কুঁচি করে কাঁটা ফ্রিক ছি ফা ("আকাশ-মুখী মরিচ", বড় কচি মরিচ) প্রায়ই ব্যবহৃত হয়। অধিক কড়া সবুজ তরকারীর জন্য, যেমন- সামুদ্রিক খাদ্য, জুলিয়েন্ড ক্রাচি (আঙ্গুলমূল/বন্য আদা/চীনা চাবি), সাদা হলুদ, এবং তুলসী পাতার সাথে সুশোভিত করে ব্যবহার কড়া যেতে পারে।
পরিবেশন
একটি ভোজে অনেকগুলো খাবারের অংশ হিসেবে সাধারণত সবুজ তরকারী ভাতের সাথে খাওয়া হয়, অথবা একক খাবার হিসেবে ভাত নুডলস খম চীন নামে পরিচিত, এর সাথে খাওয়া হয়। উদাহরণস্বরূপ, সবুজ তরকারীর একটা ঘন প্রকারভেদ, পরিবেশন কড়া হয় অল্প আঁচের রান্না গরুর মাংসের সাথে রুটি দিয়ে, একটি ভারতীয় আদলের চওড়া রুটি যা মালয়েশিয়ার রুটি চানাইয়ের মতো দেখতে একই রকম।
ফজলুর রহমান (আমলা)
ফজলুর রহমান পাকিস্তানের একজন অবসরপ্রাপ্ত বিপিএস -২২ গ্রেড এর আমলা। ( সবচেয়ে বেশি যোগ্যতা সর্বোচ্চ পদের জন্য)। সিন্ধু প্রদেশের প্রধান সচিব ও পাকিস্তান ট্রেডিং কর্পোরেশনের সচিব ছিলেন।
কর্মজীবন
জুন ২০১৮ থেকে আগস্ট ২০১৮ পর্যন্ত সিন্ধু প্রদেশের তত্ত্বাবধায়ক সরকারের মুখ্যমন্ত্রীর দায়িত্ব পালন করেন। তিনি সিন্ধু প্রদেশের একজন বিশিষ্ট সিভিল চাকুরীজীবী ছিলেন। দুইবার প্রাদেশিক মন্ত্রী হিসেবে দায়িত্ব পালন করেন। সিভিল সার্ভিস থেকে ২০১০ সালে অবসর গ্রহণ করেন। জাতীয় সাধারণ নির্বাচনের আগে ২ জুন ২০১৮ সালে ফজলুর রহমান সিন্ধু প্রদেশের তত্ত্বাবধায়ক সরকারের মুখ্যমন্ত্রী হিসেবে শপথ গ্রহণ করেন।
অতুলানন্দ গোস্বামী
অতুলানন্দ গোস্বামী অসমীয়া সাহিত্য জগতের একজন প্রসিদ্ধ গল্পকার, উপন্যাসিক ও অনুবাদক। তিনি রচনা করা চেনেহ জরীর গাথি নামক নামক উপন্যাস রচনা করে ২০০৬ সনে সাহিত্য একাডেমী পুরস্কার লাভ করেন। তিনি রচনা করা নামঘরিয়া নামক উপন্যাস গুয়াহাটি দূরদর্শন কেন্দ্রে ধারাবাহিক নাটক রুপে প্রচার হয়েছিল। অনুবাদক হিসেবে তিনি অসমীয়া ভাষা থেকে ইংরেজি, বাংলা ও ওড়িয়া ভাষায় অনুবাদ ও এসব ভাষা থেকে অসমীয়া ভাষায় অনুবাদ করেন। কামরুপ অনুসন্ধান সমিতির সম্পাদক ছিলেন তিনি।
পুরস্কার ও সম্মান
নামঘরীয়া উপন্যাসের জন্য তিনি অসম সাহিত্য সভা থেকে অম্বিকা রায়চৌধুরী পুরস্কার ও কিশোর কুমার সোবরনী পুরস্কার লাভ করেন। বলিয়া হাতী নামক নামক গল্পের জন্য তিনি ১৯৯২ সনে কথা পুরস্কার লাভ করেন। চেনেহ জরীর গাথির জন্য তিনি ২০০৬ সনে সাহিত্য একাডেমী পুরস্কার লাভ করেন। ২০১৩ সনে তাকে অসম উপত্যকা সাহিত্য পুরস্কার প্রদান করা হয়।
পাঞ্জাবী ভাষাভাষী অনুযায়ী ভারতের রাজ্যসমূহ
পাঞ্জাবি ভাষা ইন্দো-ইউরোপীয় ভাষা পরিবারের ইন্দো-আর্য শাখার একটি ভাষা। এটি ভারতের পাঞ্জাব রাজ্যের প্রায় ৩ কোটি মানুষের মাতৃভাষা। পশ্চিম পাঞ্জাবি বা লহন্দা পাকিস্তানের পাঞ্জাব প্রদেশের প্রায় ৮ কোটি মানুষের মাতৃভাষা। ভারতের ২০১১ সালের জনগননা অনুযায়ী মাতৃভাষীর সংখ্যা অনুসারে ভারতের ১১তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৩ কোটি ৩১ লক্ষ যা ভারতের মোট জনসংখ্যার ২.৭৪%। মাতৃভাষী বক্তার সংখ্যা অনুসারে এই ভাষাটি বিশ্বের ১৪তম সর্বাধিক প্রচলিত ভাষা।
নিচের তালিকাটি পাঞ্জাবি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী পাঞ্জাবীভাষীর তালিকা নিম্নরূপ:
বাট ইট ইজ'নট সিরিয়াস
বাট ইট ইজ'নট সিরিয়াস (Ma non è una cosa seria) হল অগাস্টো কামরিনি কর্তৃক পরিচালিত ১৯২১ সালের নির্বাক চলচ্চিত্র।  ক্যারমেন বিনি এই চলচ্চিত্র।
জয় বাবা ফেলুনাথ (চলচ্চিত্র)
জয় বাবা ফেলুনাথ সত্যজিৎ রায়ের পরিচালনায় নির্মিত তারই রচিত একই নামের ফেলুদার গোয়েন্দা উপন্যাস নিয়ে একটি চলচ্চিত্র। এই চলচ্চিত্রে ফেলুদার ভূমিকায় অভিনয় করেছিলেন সৌমিত্র চট্টোপাধ্যায়, এবং মগনলাল মেঘরাজের ভূমিকায় অভিনয় করেছিলেন উৎপল দত্ত । এটা সত্যজিৎ রায় নির্মিত দ্বিতীয় ও শেষ ফেলুদা চলচ্চিত্র।
কাহিনী সংক্ষেপ
এই কাহিনী আবর্তিত হয়েছে কাশী অর্থাৎ বেনারস শহরকে ঘিরে। সেখানকার বনেদি ঘোষালবাড়ির বহুমূল্যবান গনেশমূর্তিকে হাতাতে চায় ক্ষমতাশীল ব্যক্তি মগনলাল। যে মুর্তিকে লুকিয়ে রেখেছিল বাড়ির কণিষ্ঠতম সদস্য রুকু আর গৃহকর্তা, তার দাদু। অন্যদিকে গঙ্গার ঘাটে আবির্ভাব এক রহস্যময় মছলিবাবার। অজানা আততায়ী হত্যা করে মুর্তি গড়ার কারীগর শশীবাবুকে, যিনি কাকতালীয়ভাবে উদ্ধার করেন গণেশমূর্তিটি সিংহের মুখের ভেতর থেকে। দুর্গাপ্রতিমা বিসর্জনের দিন ফেলুদা স্থানীয় পুলিশের সহায়তায় জাল গুটিয়ে আনেন।
উত্তম নেপালি
নেপালের উত্তম প্রসাদ কর্মাচর্য (৩০শে এপ্রিল ১৯৩৭ – ২১শে জুলাই ২০২১) ছিলেন একাধারে দৃশ্যকলা শিল্পী, লেখক এবং অভিনেতা। উত্তম নেপালি (उत्तम नेपाली) নামেই সর্বাধিক পরিচিত এই শিল্পীকে নেপালে বিমূর্ত শিল্পের চর্চার এবং পরীক্ষণের একজন অগ্রদূতরূপে গণ্য করা হয়। অধিকন্তু তিনি নেপালে প্রথাগত (formal) শিল্পকলার প্রতিষ্ঠায় সহায়ক ভূমিকা পালন করেন। ১৯৬০ এবং ৭০ এর দশক জুড়ে তিনি যেসব বিমূর্ত, অভিব্যক্তিবাদী এবং অধিবাস্তববাদী চিত্রকর্মের সৃষ্টি করেছেন সেগুলো এশিয়া জুড়ে প্রদর্শিত হয়েছে।
১৯৬০ এর দশকের শুরুতে উত্তম নেপালি দুটি চলচ্চিত্রেও অভিনয় করেন। এছাড়া তার কাব্যও প্রকাশিত হয়েছে। ২০০০ সাল থেকে তিনি নেপাল অ্যাকাডেমির আজীবন সদস্য ছিলেন। তার অর্জিত পুরস্কারের তালিকায় রয়েছে জাতীয় মেধা পুরস্কার-২০১৪ এবং "সুপ্রবাল জনসেবা তৃতীয়া"। দাম্পত্য জীবনে তিনি চার সন্তানের পিতা। শেষ জীবনে তিনি আলৎসহাইমারের রোগে আক্রান্ত হন। কার্ডিওভাসকুলারজনিত অসুস্থতার কারণে তিনি ২০২১ এর ৭ই জুলাইয়ে ৮৪ বছর বয়সে পরলোকগত হন।
প্রথম জীবন
১৯৩৭ সালের ৩০শে এপ্রিল (বিক্রম সংবৎ: ১৮ই বৈশাখ ১৯৯৪) নেপালের কাঠমান্ডুতে উত্তম নেপালির জন্ম হয়। তার বাবা চেয়েছিলেন যে তিনি একজন ব্যবসায়ী হবেন। তা সত্ত্বেও পিতার মত উপেক্ষা করে তিনি নিজেকে একজন চিত্রশিল্পীরূপে গড়ে তোলার জন্য মনস্থির করেন। তিনি লখনৌ কলেজ অব আর্টস অ্যান্ড ক্রাফটসে চারুকলা নিয়ে অধ্যয়ন করেন এবং ১৯৬৭ সালে মুম্বাইয়ের স্যার জামসেটজি জিজিভয় স্কুল অব আর্ট থেকে স্নাতক সম্পন্ন করেন।
কর্মজীবন
লখনৌয়ে পড়াশোনা শেষ করার পর উত্তম নেপালি ১৯৫৯ সালে কাঠমান্ডুতে ফিরে আসেন। সেখানে ত্রি-চন্দ্র কলেজে তিনি একটি প্রদর্শনীর আয়োজন করেন। প্রদর্শনী শেষে নেপালের রাজা মহেন্দ্র বীর বিক্রম শাহ তার অনেক চিত্রাঙ্কন কিনে নেন। ক্যারিয়ারের শুরুতে নেপালি তার চিত্রাঙ্কনে হিন্দু দেবতাদের (যেমন:  গণেশের) প্রয়োগ ঘটাতেন, পরে তিনি আধুনিক শিল্পকলায় মনোনিবেশ করেন এবং সেদিকেই ঝুঁকেন। কখনো কখনো তিনি তার চিত্রাঙ্নগুলোতে কবিতার পঙক্তি লিখে রাখতেন, বিশেষতঃ তিনি কবি ভূপি শেরচন এবং ভীমনিধি তিওয়ারির রচিত কবিতা ব্যবহার করতেন। ১৯৬০ এবং ৭০ এর দশক জুড়ে তিনি অভিব্যক্তিবাদ, বিমূর্ততাবাদ, বিমূর্ত-অভিব্যক্তিবাদ এবং অধিবাস্তববাদের মতো আধুনিকতাবাদী ধাঁচসমূহের প্রয়োগপূর্বক এবং ঐতিহ্যবাহী নেপালি থিম, কাগজ এবং রঙের অন্তর্ভুক্তির মাধ্যমে তার চিত্রকর্মগুলো সম্পন্ন করতেন।
নেপাল, ভারত, বাংলাদেশ, জাপান, দক্ষিণ কোরিয়া, সোভিয়েত ইউনিয়ন এবং অস্ট্রেলিয়াসহ অন্যান্য দেশে তার সৃষ্ট চিত্রকর্মগুলো প্রদর্শিত হয়েছে। নেপালে শিল্পকলার শিক্ষা প্রতিষ্ঠায় প্রথম যারা অবদান রেখেছেন নেপালি তাদের মধ্যে একজন। ২০১৪ সালে জাতীয় মেধা পুরস্কার এবং সুপ্রবাল জনসেবা তৃতীয়া পুরস্কারসহ সারা কর্ম জীবনে তিনি বহু সম্মানে ভূষিত হন। ২০০০ সালে তিনি নেপাল অ্যাকাডেমির একজন আজীবন সদস্য হওয়ার সম্মান অর্জন করেন।
উত্তম নেপালি ১৯৬৪ সালের নেপালি চলচ্চিত্র আমা এবং হিজো আজা ভোলি-তে অভিনয় করেন। ২০০৪ সালে উত্তম নেপালিকা কবিতাহরু শিরোনামে তার কবিতা সংকলন প্রকাশিত হয়।
ব্যক্তিগত জীবন
তিনি মন্দিরা কর্মাচার্যকে বিয়ে করেন। এই দম্পতির দুই ছেলে ও দুই মেয়ে হয়।
সোনার কেল্লা (চলচ্চিত্র)
গল্পের উৎস
ষাটের দশকে এক জাতিস্মর বালককে নিয়ে গবেষণা করেছিলেন হেমেন্দ্রনাথ বন্দ্যোপাধ্যায়। তাঁর উৎসাহেই কলকাতায় তৈরি হয় প্যারাসাইকোলজি সোসাইটি। অফিস ছিল লালমোহন ভট্টাচার্য রোডে। উত্তমকুমারের মতো সত্যজিৎও হলেন আজীবন সদস্য। সোসাইটির কাজকর্মের মধ্য দিয়েই সত্যজিতের সঙ্গে বিখ্যাত রাজনীতিবিদ সোমনাথ চট্টোপাধ্যায়ের কাকা, বিমলবাবুর পরিচয় ঘনীভূত হল। সোসাইটির মাধ্যমে হেমেনবাবুর গবেষণা বিষয়ে ওয়াকিবহাল হয়ে উঠলেন সত্যজিৎও।
ফেলুদার সোনার কেল্লা উপন্যাস ও সিনেমার পিছনে ছিলো এই রোমাঞ্চকর বাস্তব। সত্যজিৎ রায়ের ‘সোনার কেল্লা’ ছবিতেও জাতিস্মর মুকুলের আড়ালে লুকিয়ে ছিল প্রভু নামের রাজস্থানের এক ছেলে, আর প্যারাসাইকোলজিস্ট ড. হেমাঙ্গ হাজরার মধ্যে ধরা পড়েছিল জয়পুর বিশ্ববিদ্যালয়ের অধ্যাপক ড. হেমেন্দ্রনাথ বন্দ্যোপাধ্যায়ের প্রতিচ্ছবি।
কাহিনী সূত্র
মুকুল (কুশল চক্রবর্তী) এক ছোট ছেলে যে বলে তার পূর্বজন্মের ইতিহাস তার মনে আছে। সে রাত্রি জেগে ছবি আঁকে যুদ্ধের যেগুলো সে দেখেছিলো পূর্বজন্মে। তখন তার বাবা তাকে ডঃ হাজরার (শৈলেন মুখার্জী) কাছে নিয়ে যান যিনি একজন মনস্তত্ত্ববিদ (প্যারাসাইকোলজিস্ট) এবং এইসব রোগের প্রতিরোধক জানেন। মুকুলের বর্নিত মরুভুমি ও ময়ূরের ব্যাপারে বিস্তারিত জানার পর, তিনি আন্দাজ করলেন যে জায়গাটা রাজস্থানের কোনো স্থান হবে। মুকুল আরো জানায় যে সে একটি সোনার কেল্লাতে থাকত, যদিও সে জানে না এটার মানে কি, এবং এটাও যে তাদের ঘরে অনেক রত্ন ছিলো। ডঃ হাজরা মুকুলকে নিয়ে ঘুরতে যান রাজস্থানে এই ভেবে যে তিনি আরো অনেক মনস্তত্ত্ব নিয়ে জানতে পারবেন এবং ছেলেটাকেও সুস্থ করে তুলতে পারবেন।
ভেস্তে যাওয়া অপহরণের খবর পেয়ে মুকুলের বাবা ফেলুদাকে (সৌমিত্র চট্টোপাধ্যায়) একজন ব্যক্তিগত গোয়েন্দাকে তার ছেলেকে বাঁচানোর জন্য বলেন। ফেলুদা কাজটি হাতে নেন এবং রাজস্থানের পথে যান তার ভাই তোপসেকে (সিদ্ধার্থ চট্টোপাধ্যায়) নিয়ে। রাজস্থানের পথে ট্রেনের মধ্যে তাদের দেখা হয়ে যায় লালমোহন গাঙ্গুলী বা জটায়ুর (সন্তোষ দত্ত) সাথে যিনি একজন বিখ্যাত লেখক।
ইতিমধ্যে কুচক্রী বর্মন ও বোস ডঃ হাজরার সাথে বন্ধুত্ব গড়ে তোলে। তারা ফেলুদাদের সাথে একই ট্রেনে ছিল। এরপর এই দুই অপহারক ডঃ হাজরাকে পাহাড়ের উপর থেকে ধাক্কা দেয় এবং মুকুলকে অপহরণ করে যাতে বর্মন হয়ে যায় নকল ডঃ হাজরা এবং মন্দার বোস হয় তাদের সহযাত্রী বিশ্বপরিব্রাজক। তাদের কাছে অজানা থেকে যায় যে ডঃ হাজরা বেঁচে যেতে পেরেছেন, যদিও তাকে কিছু দিনের জন্য বিশ্রাম নিতে হয়। ফেলুদার সাথে নকল হাজরার সাথে দেখা হয় এবং তাকে নকল হাজরা বিষাক্ত বিছা দিয়ে মারতে চেষ্টা করে কিন্তু ব্যর্থ হয়। জটায়ু তাদের সাথে যোগ দেন এবং রাজস্থান ঘুরতে শুরু করেন। এরপর থেকে মন্দার বোসের উপর ফেলুদার চোখ পড়ে যখন সে জটায়ুর কাছে জানায় যে সে আফ্রিকাতে নেকড়ে মেরেছিলো। কারণ জটায়ু ধরে ফেলেন আফ্রিকায় আদৌ নেকড়ে নেই।
এক রাত্রে, বর্মন তার মনস্তত্ত্ববিদ্যা ব্যবহার করে মুকুলকে সম্মোহিত করে এবং জানতে পারে যে কেল্লাটি জয়সময় লমেরে। পরের দিন, ফেলুদাও একই কথা বুঝতে পারেন যখন তার মনে পড়ে যে জয়শলমীর জয়সলমের কেল্লা সোনালী হলুদ পাথর দিয়ে তৈরী। যখন তিনি আবার ফিরে আসেন, তখন তিনি জানেন যে বর্মন আগেই চলে গিয়েছে। মন্দার বোস বলেন যে মুকুল জায়গাটার নাম বর্মনকে বলতে পেরেছে। যখন ফেলুদা হাজরার নামে ভুল বানান দেখেন হোটেলের খাতায়, সন্দেহ দৃঢ় হয় ও গাড়ি নিয়ে জয়শলমীর যাওয়ার পথে মন্দার বোসেের কারসাজীতে ফেলুদাদের গাড়ির চাকা পাংচার হয়।
ফেলুদারা উটে চড়ে নিকটবর্তী স্টেশনে গিয়ে ট্রেন ধরেন এবং পরের ট্রেনে জয়সালমের যান। সেখানে মন্দার বোস ফেলুদাদের আক্রমণ করতে চেষ্টা করে, কিন্তু ফেলুদার বুদ্ধিতে পরাস্ত হলেও হঠাৎ জটায়ুকে আড়াল করে পালাবার চেষ্টা করে। কোনোরকমে ঝুলে বেঁচে গিয়ে অন্য একটি কামরাতে ওঠে যেটায় ছিলেন আসল ডঃ হাজরা। অশরীরী আত্মা ভেবে মন্দার বোস ট্রেনের দরজায় দাড়ালে, ভারী দরজাটা ধাক্কা দিয়ে মন্দার বোসকে ফেলে দেয় তাতে তার মৃত্যু হয়।
পরের দিন সকালে, ফেলুদারা তিনজন জয়সালমের পৌঁছান এবং ডঃ হাজরার সাথে দেখা হয়। তারা বর্মন এবং মুকুলকে পায় কেল্লার মধ্যে খুঁজতে গিয়ে। বর্মনের ময়ূরের প্রতি ভয়ের কারণে সে একটিকে গুলি করতে চেষ্টা করে, যা দেখে মুকুল রেগে গিয়ে দৌড়ে পালায়। এই সময় ফেলুদা তাকে আটক করতে যায়। নকল হাজরা পালাবার চেষ্টা করলেও ফেলুদার গাড়ির বিশালদেহী ড্রাইভার তাকে পাকড়াও করে ফেলে। মুকুলকে জিজ্ঞেস করা হলে সে জানায় সোনার কেল্লা নয় সে বাড়ী যেতে চায়। ফেলুদা জানান, সোনার কেল্লা বলে কিছু নেই। থাকলেও সেখানে রত্ন নেই। ছিলোনা কোনোদিন।
আইশার মটরস
আইশার মটরস লিমিটেড হল একটি ভারতীয় বহুজাতিক মোটরগাড়ি কোম্পানি যা মোটর সাইকেল এবং বাণিজ্যিক যানবাহন তৈরি করে, যার সদর দফতর নতুন দিল্লিতে। আইশার একটি মিডলওয়েট মোটরসাইকেল প্রস্তুতকারী রয়েল এনফিল্ডের মূল কোম্পানি।
ইতিহাস
২০০৫ সালে আইচার মটরস লিমিটেড তাদের ট্রাক্টর এবং ইঞ্জিন ব্যবসা টেফে ট্রাক্টরস (ট্রাক্টরস অ্যান্ড ফার্ম ইকুইপমেন্ট লিমিটেড) চেন্নাই-এর কাছে বিক্রি করে, ম্যাসি ফার্গুসন ট্রাক্টরের ভারতীয় লাইসেন্সধারী।
এলিজা শারমিন
এলিজা শারমিন একজন বাংলাদেশী পুলিশ কর্মকর্তা যিনি বাংলাদেশ পুলিশ একাডেমীর প্রথম নারী প্যারেড কমান্ডার ছিলেন।
জীবনী
এলিজা শারমিন ২০০৪ সালে ২৫তম বাংলাদেশ সিভিল সার্ভিস (বিসিএস) পরীক্ষায় পুলিশ ক্যাডারে সহকারী পুলিশ সুপার হিসেবে বাংলাদেশ পুলিশে যোগদান করেন। এরপূর্বে ২০০৩ সালের বিসিএস পরীক্ষায় উত্তীর্ণ হয়ে তিনি রাজশাহী কলেজে প্রভাষক হিসেবে শিক্ষকতা পেশায় যোগদান করেছিলেন।
এলিজা ২০০৪ সালে শিক্ষানবিশ এক হাজার সহকারী পুলিশ সুপারদের শিক্ষাসমাপণী কুচকাওয়াজে প্যারেড অধিনায়ক হিসেবে দায়িত্ব পালন করেন। পুলিশ একাডেমীর একশত বছরের ইতিহাসে কোন নারীর প্যারেড কমান্ডার হিসেবে দায়িত্ব পালন করা ছিল এটাই প্রথম।
ওয়ালি উদ্দিন
ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।
প্রাথমিক জীবন
ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।
ব্যবসা
স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে।
সম্মাননা
১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে। তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।
ব্যক্তিগত জীবন
ওয়ালি উদ্দিন বিবাহিত জীবনে পাঁচ সন্তানের জনক।
মোটরসাইকেল প্রস্তুতকারকদের তালিকা
নিম্নে বিশ্বব্যাপী মোটরসাইকেল প্রস্তুতকারকদের একটি তালিকা, বিদ্যমান/বিলুপ্ত অবস্থা এবং দেশ অনুযায়ী সাজানো হয়েছে। এরা এমন প্রস্তুতকারক যাদের মোটরসাইকেল জনসাধারণের জন্য উপলব্ধ, যার মধ্যে রাস্তায়-আইনগত যানবাহনের পাশাপাশি শুধুমাত্র রেসট্র্যাক বা অব-রোড-অনলি মোটরসাইকেল রয়েছে। বর্তমান নির্মাতাদের তালিকায় ব্যাজ-ইঞ্জিনিয়ারড বাইক বা মোটরসাইকেল কাস্টমাইজার অন্তর্ভুক্ত নেই, তবে বিলুপ্ত নির্মাতাদের তালিকায় এগুলোর কিছু অন্তর্ভুক্ত হতে পারে যদি তারা তাদের ঐতিহাসিক তাৎপর্যের জন্য ভালোভাবে স্মরণে থাকে।
খ্রেসিলির যুদ্ধ
খ্রেসিলির যুদ্ধ (জর্জিয়ান: ხრესილის ბრძოლა) ১৭৫৭ সালে ইমেরেটি রাজ্য এবং অটোমান সাম্রাজ্যের সেনাবাহিনীর মধ্যে সংঘটিত হয়েছিল। ইমেরেতি রাজা সলোমন তুর্কি সেনাবাহিনীকে পরাস্ত করে। যুদ্ধটি ১৪ই ডিসেম্বর, ১৭৫৭ সালে সংঘটিত হয়েছিল। প্রথম সলোমন একটি শক্তিশালী রাজতন্ত্র এবং একীভূত পশ্চিম জর্জিয়া প্রতিষ্ঠা করেন। তার ক্রিয়াকলাপ জর্জিয়ার রাজা এবং অটোমান সাম্রাজ্যের মধ্যে সম্পর্কের দাগ কেটেছিল। উসমানীয়রা বিশেষত দাসত্বের বিরুদ্ধে সলোমনের লড়াই বন্ধ করতে চেয়েছিল। উসমানীয়রা বিদ্রোহী জর্জিয়ান অভিজাতদের সাথে জোট বেঁধেছিল, এমন একটি উদাহরণ লেভান আবাশিদজে, যিনি ইমেরেতির রাজার বিরুদ্ধে লড়াই করেছিলেন। আবাশিদজে আখালতশীখে পৌঁছে এবং এক অটোমান সেনাবাহিনীকে ইমারেটি রাজ্যে নিয়ে যায়। সলোমন তাদেরকে খ্রেসিলির নিকটে কৌশলগতভাবে নিপুণ জায়গায় যেতে প্রলুব্ধ করেছিলেন এবং তাদেরকে অবধারিতভাবে পরাজিত করেছিলেন।
পটভূমি
সপ্তদশ শতাব্দীতে পশ্চিম জর্জিয়া ছিল অটোমান সাম্রাজ্যের একটি ভরসাগর। অটোমান গ্যারিসনগুলি তুষস্কবতী, পোটি এবং শোরপনি দুর্গে প্রেরণ করা হয়েছিল। একা মেনগ্রেলিয়া থেকে প্রতি বছর অটোমান সাম্রাজ্যে ১২,০০০ দাস বিক্রি হয়েছিল। জর্জিয়া ব্যাপক জনবিলোপের হুমকির মুখোমুখি বুঝতে পেরে ইমেরেটির রাজা সলোমন দাসত্ব নিষিদ্ধ করেন, টার্নকোট লর্ডসের বিরোধিতা করেন এবং অটোমান সাম্রাজ্যের কাছ থেকে স্বাধীনতা চেয়েছিলেন। সুলতান প্রথম সলোমনকে শাস্তি দেওয়ার জন্য এবং ইমেতিরী রাজ্যের উপর অটোমান শাসন পুনঃপ্রতিষ্ঠার জন্য এক বিশাল বাহিনী নিয়ে গোলা পাশাকে পাঠিয়েছিলেন।
কৌশলগত প্রভাব
খ্রেসিলির যুদ্ধের গুরুত্বে প্রায়শই ভুল বোঝাবুঝি হয় এবং ব্যাপকভাবে অবমূল্যায়ন হয়। জর্জিয়ার এই সিদ্ধান্তের জয়ের ফলে ১৭০০ এর দশকের মাঝামাঝি পশ্চিমা জর্জিয়ার তুর্কি প্রভাবের অবসান ঘটে, যা ১৫০০ এর দশকের মাঝামাঝি সময়ে অটোমান শক্তির জিনেমে সোখোইস্তার যুদ্ধ দিয়ে শুরু হয়েছিল। যদিও পশ্চিম জর্জিয়ান (ইমেরেটি) রাজ্য এখনও ১৫০০ এর দশকের মাঝামাঝি থেকে পশ্চিম জর্জিয়াতে তুর্কি প্রভাবের দুই শতাব্দীর পরেও বাগ্রেয়ি রাজবংশের অধীনে ছিল, ওয়ালচিয়া বা হাঙ্গেরির মতো এই দুই শতাব্দীর সময় এটি ছিল অটোমান সামন্ত।
খ্রেসিলির যুদ্ধ ছিল জর্জিয়ান পুনর্বিবেচনা, যা ইমের্তিতে তুর্কি উপস্থিতি শেষ করে। খ্রেসিলির যুদ্ধের পরে তুরস্কের বেশ কয়েকটি পুনরাবৃত্তি চালানোর পরেও ইমেতি রাজ্যটি অটোমান সাম্রাজ্যের কাছ থেকে সম্পূর্ণ স্বাধীনতা ফিরে পায়। অটোমানরা অবশেষে ইমেরেটি রাজ্যের সাথে একটি চুক্তি স্বাক্ষর করতে বাধ্য হয়েছিল, যা বলেছিল যে ইমেরেটি আর অটোমান সামন্ত নন এবং এই চুক্তিতে অতীত অটোমান গৌরবের একমাত্র অবশেষ ছিল ৬০ জন নারীর বার্ষিক শ্রদ্ধা (যাঁরা কোনও জাতিগত বংশের, জর্জিয়ানদের নয়), যা রাজা শলোমন কোনোভাবেই সম্মান করতে ব্যর্থ হন।
অটোমানরা প্রথম সলোমন এবং তার সমর্থকদের ধ্বংস করতে এবং অবশেষে পশ্চিম জর্জিয়া জয় করতে চেয়েছিল   জর্জিদের লক্ষ্য ছিল তুর্কের ইমেরেটি সাফ করা, যা সফলভাবে অর্জিত হয়েছিল।
যুদ্ধ
খুব ভোরে জর্জিরা আক্রমণ শুরু করে। যেখানে রাজা শলোমনকে চেয়েছিল ঠিক সেখানে অটোমান সেনাবাহিনী কোণঠাসা ছিল। জর্জিয়ান আক্রমণ ভাল প্রস্তুত ছিল, সংখ্যার তুলনায় আরও ছোট জর্জিয়ান সেনাবাহিনী উচ্চতর মনোবল এবং তাদের দেশ থেকে আক্রমণকারী তুর্কিদের নিশ্চিহ্ন করার দৃঢ় সংকল্পের দ্বারা তাদের ছোট আকারের ঘাটতি পূরণ দিয়েছে। রাজা সলোমন ব্যক্তিগতভাবে তাঁর ছোট সেনাবাহিনীর দায়িত্বে নেতৃত্ব দিয়েছিলেন, তুর্কি সেনাবাহিনীর কমান্ডারের কাছে গিয়ে তাঁর মাথা কেটে দিলেন। তুর্কিরা আতঙ্কিত হয়ে পালানোর চেষ্টা করেছিল।   জর্জিয়ানরা নির্বিচারে অটোমান সেনাবাহিনীকে পরাজিত করেছিল এবং প্রায় ৪৫,০০০ তুর্কি আক্রমণ বাহিনীকে হত্যা করেছিল।
অটোমানরা জনবলের এত বড় ক্ষয়ক্ষতি থেকে উদ্ধার পায় নি। এই যুদ্ধের পরে ইমেরেটি আক্রমণ করার জন্য আরও দুটি প্রচেষ্টা ছিল ২০,০০০ এবং ১৩,০০০ জনের শক্তিশালী ছোট অটোমান সেনাবাহিনীর সাথে এবং তারা এখনও সোলায়মানের ছোট সেনাবাহিনীর চেয়ে সংখ্যায় উচ্চতর ছিল, তারা ঠিক একইভাবে পরাজিত হয়েছিল। এটি পশ্চিম জর্জিয়াতে তুর্কি প্রভাবের দুই শতাব্দীর শেষের চিহ্ন হিসাবে চিহ্নিত হয়েছিল, এই সময়কালে ইমেরেটির রাজত্ব ছিল অটোমান সাম্রাজ্যের একটি সামন্ত।
১৭০০-এর দশকের মাঝামাঝি সময়ে মহামতি সলোমন এবং তাঁর ছোট রাজত্ব অটোমানদের কাছ থেকে সম্পূর্ণ স্বাধীনতা অর্জন করেছিল, অন্য মহান শক্তি বা বাহ্যিক জোটের সমর্থন ছাড়াই যা পূর্ববর্তী ইউরোপীয় দেশগুলোর পক্ষে অভূতপূর্ব ছিল যারা ইমেরেতি রাজ্যের চেয়েও আগে অটোমান সাম্রাজ্যের জয়লব্ধ হয়ে ওঠে বা অটোমান সাম্রাজ্যের সামন্ত হয়ে উঠেছিল। তারা ইমেতিরি রাজ্যের চেয়ে অনেক পরে অটোমানদের কাছ থেকে স্বাধীনতা অর্জন করেছিল।
অস্কার ভের্নার
অস্কার ভের্নার (Oskar Werner; জন্ম: অস্কার ইয়োসেফ বিশিয়েসমেয়ার, ১৩ নভেম্বর ১৯২২ - ২৩ অক্টোবর ১৯৮৪) ছিলেন একজন অস্ট্রীয় মঞ্চ ও চলচ্চিত্র অভিনেতা। তিনি দ্য স্পাই হু কেম ইন ফ্রম দ্য কোল্ড ও শিপ অব ফুলস্‌ (১৯৬৫) ছবিতে অভিনয়ের জন্য সর্বাধিক পরিচিত, প্রথম কাজটির জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন ও বাফটা পুরস্কারের মনোনয়ন লাভ করেন এবং দ্বিতীয় কাজটির শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন। পরবর্তী কালে ভয়েজ অব দ্য ডেমড (১৯৭৬) চলচ্চিত্রে অভিনয় করে তিনি অপর একটি গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ডিসিশন বিফোর ডন (১৯৫১), জুলস অ্যান্ড জিম (১৯৬২), ফারেনহাইট ফোর ফিফটি ওয়ান (১৯৬৬), এবং দ্য শুজ অব দ্য ফিশারম্যান (১৯৬৮)।
ইউনিকোডে চাকমা লিপি
চাকমা ইউনিকোড ব্লক বাংলাদেশ এবং পূর্ব ভারতের চাকমা ভাষা লেখার জন্য চাকমা অক্ষর সংবলিত একটি ইউনিকোড ব্লক। ২০১২ সালের জানুয়ারি মাসে ইউনিকোড স্ট্যান্ডার্ডের ৬.১ সংস্করণে চাকমা লিপিকে যোগ করা হয়। ইউনিকোডে চাকমা লিপির অবস্থান U+11100 থেকে U+1114F পর্যন্ত।
রক্ষীবাহিনীর সত্য-মিথ্যা
রক্ষীবাহিনীর সত্য-মিথ্যা কর্নেল (অবসরপ্রাপ্ত) আনোয়ার উল আলম রচিত একটি বই যা শেখ মুজিবুর রহমানের শাসনামলে জাতীয় রক্ষীবাহিনীর বিভিন্ন কর্মকাণ্ডের সন্ধান করে লিখিত।
এই গ্রন্থের লেখক আনোয়ার উল আলম শহীদ একজন বীর মুক্তিযোদ্ধা, অবসরপ্রাপ্ত সেনা কর্মকর্তা ও সাবেক রাষ্ট্রদূত। লেফটেন্যান্ট কর্নেল পদমর্যাদায় তিনি রক্ষীবাহিনীর উপপরিচালক ছিলেন। তিনি রক্ষীবাহিনীর গঠন প্রক্রিয়া থেকে শুরু করে সেনাবাহিনীর  সাথে আত্তীকরণ পর্যন্ত, অর্থাৎ শুরু থেকে শেষ পর্যন্ত রক্ষীবাহিনীর সাথে ওতপ্রোতভাবে জড়িত ছিলেন। রক্ষীবাহিনী নিয়ে যেসব প্রশ্ন ও বিতর্ক রয়েছে, তিনি সেসব নিয়ে আলোচনা করেছেন। তাঁর ভাষ্যে উন্মোচিত হয়েছে রক্ষীবাহিনী ও এর সাথে সংশ্লিষ্ট অনেক অজানা কথা।
বৃন্দা (ফন্ট)
thumb|250px|বৃন্দা ফন্ট ব্যবহার করে বাংলা লিপিতে ফন্টের নাম 'বৃন্দা' লেখা হয়েছে। বৃন্দা বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং উইন্ডোজের পরবর্তী সংস্করণে ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়। এটি উইন্ডোজ অপারেটিং সিস্টেমে বাংলা, অসমীয়া এবং মৈতৈসহ বাংলা লিপিতে রচিত সমস্ত ভাষার জন্য একটি ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।
আনা হেরিংগার
থাম্ব|ডিইএসআই ভোকেশনাল স্কুল, রুদ্রপুর (নির্মাণ ২০০৬) আনা হেরিংগার (১৩ অক্টোবর ১৯৭৭, রোজেনহাইম) একজন জার্মান স্থপতি। তিনি টেকসই স্থাপত্যের প্রবক্তা। তিনি বাংলাদেশের রুদ্রপুরে দীপশিখা মেটি স্কুলসহ বেশ কয়েকটি উল্লেখযোগ্য স্থাপনার নকশা করেছেন।
আনা হেরিংগারের বেড়ে উঠা লুফেন, বাভারিয়ারে - যেটি জার্মানির দক্ষিণে অবস্থিত। তিনি অস্ট্রিয়ার লিনজ বিশ্ববিদ্যালয়ের কলা এবং শিল্প নকশা বিভাগের স্থাপত্য বিষয়ে ২০০৪ সালে তার স্নাতক সম্পন্ন করেন। তার আগে ১৯৯৭ সালের দিকে বাংলাদেশকে নিয়ে তার আগ্রহ তৈরি হয়। বাংলাদেশে বেসরকারি সংগঠন দীপশিখার হয়ে স্বেচ্ছাসেবী হিসেবে তিনি এক বছর কাজ করেন এবং টেকসই উন্নয়নমূলক কাজ সম্পর্কে জ্ঞান লাভ করেন। সেখানে তিনি বাহ্যিক ব্যবস্থার উপর নির্ভরশীল না হয়ে সর্বদা বিদ্যমান, সহজেই পাওয়া যায় এমন সব উপকরণের উপর নির্ভর করে সেগুলোর সর্বোত্তম ব্যবহার করার মাধ্যমে সবচেয়ে সফল কৌশল হিসেবে তার মূল ভাবনাটিও প্রতিষ্ঠা করেছিলেন। তিনি তখন থেকে বছরে কমপক্ষে একবার বাংলাদেশে এসেছেন। ২০০৪ সালে "বাংলাদেশে হাতে তৈরি স্কুল" থিসিস শেষ করার পরে, তিনি নিজেই প্রকল্পটিতে কাজ শুরু করেন। তহবিল সংগ্রহের ক্ষেত্রে সহায়তার পরে তিনি বাংলাদেশের দিনাজপুর জেলার বিরল উপজেলার রুদ্রপুর গ্রামে তার ধারণাগুলোর বাস্তবায়নের উদ্দেশ্যে আসেন। তিনি তার প্রকল্পটির নামকরণ করেন "এমইটিআই হ্যান্ডমেড স্কুল", যা তিনি স্থানীয় মানুষদের সহায়তায় নির্মাণ করেন। স্থাপনাটি নির্মাণে তারা সেই অঞ্চলের ঐতিহ্যবাহী নির্মাণ সামগ্রী কাঁদামাটি ও বাঁশ ব্যবহার করেন। দীপশিখা এনজিওর জন্য নির্মিত সেই স্কুলটির নির্মান কাজ শেষ হয় ২০০৬ সালে। হেরিংগারের অন্যান্য প্রকল্পের মধ্যে আরেকটি হলো পাশেই নির্মিত ইলেকট্রিশিয়ানদের জন্য বৃত্তিমূলক প্রশিক্ষণ স্কুল "দীপশিখা বৈদ্যুতিক দক্ষতা উন্নয়ন" (ডিইএসআই)। এটির নির্মাণ কাজ শেষ হয় ২০০৮ সালে। তার প্রকল্পগুলোর মধ্যে আরেকটি হলো ট্রেনিং সেন্টার ফর সাস্টেনিবিলিটি। এটি ২০১০ সালে মরক্কোর মারাকেশে নির্মিত হয়। ২০০৪ সাল থেকে হেরিংগার বিশ্ববিদ্যালয় এবং সম্মেলন উভয় ক্ষেত্রেই ব্যাপকভাবে বক্তৃতা দিয়ে আসছেন এবং পরামর্শমূলক কাজ করেছেন। তিনি এখন অস্ট্রিয়ার জালৎস্‌বুর্গে বসবাস করেন।
নিউইয়র্কের এমওএমএ, ব্রাসেলসের লা লোজ, প্যারিসের সিটি ডার্কিটেকচার এন্ড ডু প্যাট্রিমনি, সাও পাওলোর এমএএম, বার্লিনের অ্যাডিস গ্যালারী এবং ২০১০ সালে ভেনিস বিয়াননেলে তার স্থাপনাশৈলী প্রদর্শিত হয়।
আনা হেরিংগার, লংকুয়ান ইন্টারন্যাশনাল বিয়েনাল (এলআইবি) এর জন্য কয়েকটি নতুন আকর্ষণীয় ভবন নকশা করেছেন, যা চীনের দক্ষিণ সাংহাই থেকে ৫০০ কি.মি. দূরে জেচিয়াং প্রদেশের লংকুয়ান পৌরসভা থেকে চালু করা হবে। এলআইবি হলো প্রতি দুই বছর পর পর অনুষ্ঠিত একটি স্থাপত্য ইভেন্ট, যেখানে আন্তর্জাতিক মানের স্থপতিদের সাংস্কৃতিক ও ঐতিহাসিক গুরুত্বের স্থানে বাসযোগ্য স্থাপনা নির্মাণের জন্য আমন্ত্রণ জানানো হয়।
প্রকল্প
বাম|থাম্ব| ডিইএসআই ভোকেশনাল স্কুল, রুদ্রপুর, [[বাংলাদেশ (নির্মাণ ২০০৬) ]] তার প্রকল্পগুলির মাধ্যমে, হেরিংগার স্থানীয় কারিগরদের এবং স্থানীয় সম্প্রদায়েরকে তাদের ভবিষ্যতের জন্য প্রস্তুত করার জন্য ঐতিহ্যবাহী ভবন পদ্ধতি ব্যবহারের বিষয়ে আস্থা রাখতে চেয়েছেন। আধুনিক স্থাপত্য পদ্ধতির ক্ষতিকারক প্রভাবগুলি এড়িয়ে তিনি পরিবেশগত ভারসাম্য বজায় রাখার জন্যও সচেষ্ট হন। প্রকৃতপক্ষে, বাংলাদেশ প্রকল্পগুলি টেকসই ভবন, স্থানীয় উপকরণগুলিতে যেমন আঁকছে এবং স্থানীয় শ্রমিকদের দক্ষতা ব্যবহারের ক্ষেত্রে একটি নতুন পদ্ধতির উদ্বোধনের ক্ষেত্রে সহায়ক হিসাবে দেখা গেছে।
এমইটিআই হ্যান্ডমেড স্কুল, ১8৮ জন শিক্ষার্থীর একটি প্রাথমিক বিদ্যালয়, আঞ্চলিক নির্মাণ এবং স্থানীয় উপকরণের উপর নির্ভর করে তৈরি, তবে দক্ষতা এবং কাঠামোগত অখণ্ডতার জন্য নতুন পদ্ধতির পরিচয় দেয়। বাঁশের কাঠামোর উন্নতি এবং দড়ি দিয়ে বাঁধার ফলে ভবনে দ্বিতীয় তলা যুক্ত করা সম্ভব হয়েছিল। ইটের ভিত্তিগুলি মাটির দেয়ালগুলিতে আর্দ্রতার প্রভাব হ্রাস করতে ব্যবহৃত হত। ইটগুলি স্থানীয় কারিগরদের দ্বারা তৈরি করা হয়েছিল, অন্যদিকে বাকী নির্মাণ কাজ স্থপতি, শিক্ষক, শিক্ষার্থী এবং স্থানীয়দের সহযোগী প্রচেষ্টা ছিল।
ইলেক্ট্রিশিয়ানদের একটি বৃত্তিমূলক স্কুল, ডেসি কেবলমাত্র সৌরশক্তি দ্বারা চালিত নয়, তবে এটি অভ্যন্তরীণ নদীর গভীরতানির্ণয়যুক্ত বাংলাদেশের প্রথম কাদামাটি নির্মিত কাঠামো হিসাবে আগ্রহী। এমটিআই প্রকল্পের একটি সম্প্রসারণ, এতে স্থানীয় শিক্ষার্থী ও কারিগরদের সেবার প্রতি আহ্বান জানিয়ে তারা আশা করেছিল যে তারা যে দক্ষতা শিখেছে সেগুলি এই অঞ্চলে আবার প্রয়োগ করা হবে। স্থানীয় উপকরণগুলি, প্রধানত কাদা এবং বাঁশ ব্যবহার করা হয়েছিল, তবে কাঠামোগত ভিত্তি এবং স্যাঁতসেঁতে-প্রমাণ দিয়ে কাঠামোগত স্থিতিশীলতা এবং কার্যকারিতা উন্নত হয়েছিল। পৃথিবী, জল এবং ধানের খড়ের মিশ্রণের জন্য গরু ব্যবহার ছাড়াও নির্মাণে কোনও যন্ত্রপাতি ব্যবহার করা হয়নি। বিল্ডিংটিতে দুটি শ্রেণিকক্ষ, বাথরুম এবং টয়লেট সহ প্রশিক্ষকদের জন্য দুটি অ্যাপার্টমেন্ট এবং তলতলে শৌচাগার ও ডুবে একটি ছাত্র বাথরুম রয়েছে। নদীর গভীরতানির্ণয় সংযোজনগুলি কাদামাটির ভবনগুলিতে অস্বাভাবিক কারণ তারা সাধারণত কংক্রিট বা গাঁথুনি কাঠামো প্রয়োজন।
চ্যারিটার, মরাকেশের টেকসই নির্মাণের জন্য প্রশিক্ষণ কেন্দ্র আবার স্থানীয় কারুশিল্প এবং উপকরণগুলির উপর দৃষ্টি আকর্ষণ করে, এক্ষেত্রে পৃথিবী, কাঠ এবং সিরামিকগুলি। প্রকল্পটি মরক্কো এবং তার বাইরেও মডেল হওয়ার সম্ভাবনা হিসাবে দেখা গেছে।
হাঙ্গামা ২
হাঙ্গামা ২ ২০২১ সালে মুক্তিপ্রাপ্ত ভারতীয় হিন্দি ভাষার কমেডি-চলচ্চিত্র, যেটি পরিচালনা করেছেন প্রিয়দর্শন এবং যৌথভাবে রতন জৈন, গণেশ জৈন, চেতন জৈন ও আরমান ভেঞ্চার্স-এর অংশীদারত্বে প্রযোজিত। হাঙ্গামা ২ হচ্ছে ২০০৩ সালের চলচ্চিত্র হাঙ্গামা-এর একটি সিক্যুয়াল । হাঙ্গামা ২-এ অভিনয় করেছেন পরেশ রাওয়াল, শিল্পা শেঠী, মিজান জাফরি এবং প্রণিতা সুভাষ। হাঙ্গামা ২ চলচ্চিত্রটি দিয়ে সাত বছর পর প্রিয়দর্শন বলিউডের কোনো ছবি পরিচালনা করলেন। মূল চিত্রগ্রহণ ২০২০ সালে মুম্বাইয়ে শুরু হয়েছিল।
দুনি
দুনি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৫১৭ জন এবং খানার সংখ্যা ছিল ৩৩২ টি। ২০০১ সালের শুমারি অনুসারে জনসংখ্যা ছিল ১৮৭৭ জন এবং সাক্ষরতার হার ছিল ৩৫%। স্থানীয় বাসিন্দাদের প্রায় সবাই হিন্দুধর্মাবলম্বী।
হোর্হে ভালদানো
হোর্হে অ্যালবের্তো ফ্রান্সিস্কো ভ্যালদানো ক্যাস্তেয়ানোস (Jorge Alberto Francisco Valdano Castellanos) (জন্ম ৪ অক্টোবর ১৯৫৫) হলেন একজন প্রাক্তন আর্জেন্টিনীয় ফুটবলার, কোচ এবং স্পেনীয় ক্লাব রিয়াল মাদ্রিদের প্রাক্তন জেনারেল ম্যানেজার। তিনি সান্তা ফে প্রদেশের লাস পারেজাসে জন্ম গ্রহণ করেন। তাকে "ফুটবলের দার্শনিক '' বলে ডাকা হয়।
বৃত্তান্ত
ভ্যালদানোকে অনেক সময় ফুটবলের প্রদর্শক নামে ডাকা হয়। মেক্সিকোতে ১৯৮৬ ফিফা বিশ্বকাপ জয়ী আর্জেন্টিনা দলের সদস্য ছিলেন তিনি। প্রতিযোগিতার ফাইনাল খেলায় পশ্চিম জার্মানির বিপক্ষে আর্জেন্টিনার হয়ে তিনি দ্বিতীয় গোলটি করেন, যেখানে আর্জেন্টিনা ৩–২ গোলের ব্যবধানে জয় লাভ করে। ভ্যালদানো স্পেনীয় ক্লাব রিয়াল মাদ্রিদের হয়ে খেলেছেন এবং পরবর্তীতে তিনি ক্লাবটির খেলাধুলা বিষয়ক পরিচালক হিসেবে দায়িত্ব পালন করেন।
আওকাত হোসেন
চিত্রসম্পাদক হিসেবে
• বাঁদী থেকে বেগম - ১৯৭৫
• জন্ম থেকে জ্বলছি - ১৯৮১
• নালিশ - ১৯৮২
• দুই পয়সার আলতা - ১৯৮২
• মায়ের দাবী - ১৯৮৬
পুরস্কার
জাতীয় চলচ্চিত্র পুরস্কার
জাহানারা রব
জাহানারা রব একজন বাংলাদেশি রাজনীতিবিদ এবং প্রথম জাতীয় সংসদের সংরক্ষিত মহিলা আসনের সাংসদ ছিলেন।
রাজনৈতিক জীবন
জাহানার স্বামী শেখ মুজিবুর রহমানের সাথে রাজনীতি করতেন। তিনি বাংলাদেশ আওয়ামী লীগের রাজনীতির সাথে জড়িত ছিলেন। ১৯৭৩ সালে তার স্বামী আবদুর ব বগা মিয়ার মৃত্যুর পর তকে প্রথম জাতীয় সংসদে সংরক্ষিত মহিলা আসনের সাংসদ হিসেবে নির্বাচিত করা হয়। ১৯৭৩ থেকে ১৯৭৫ সাল পর্যন্ত তিনি পাবনা ও বগুড়া জেলা মহিলা আসনের সংসদ সদস্য ছিলেন।
ব্যক্তিগত জীবন
জাহানারা রবের স্বামী আবদুর রব বগা মিয়া পাবনার সাবেক সংসদ। বগা মিয়া ১৯৭৩ সালের ২৫ ফেব্রুয়ারি তিনি সড়ক দুর্ঘটনায় নিহত হন। তাদের এক ছেলে এবং ৭ জন কন্যা সন্তান রয়েছে। ২০১৪ সালের ২৯ সেপ্টেম্বর ৮৫ বছর বয়সে জাহানারা মৃত্যুবরণ করেন।
ব্লো-ব্জাং-ব্স্তান-পা'ই-র্গ্যাল-ম্ত্শান (কির্তি রিনপোছে)
ব্লো-ব্জাং-ব্স্তান-পা'ই-র্গ্যাল-ম্ত্শান (১৭১২-১৭৭১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম কির-তি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-ব্স্তান-পা'ই-র্গ্যাল-ম্ত্শান ১৭১২ খ্রিষ্টাব্দে তিব্বতের আমদো অঞ্চলে র্দো-বা নামক স্থানে জন্মগ্রহণ করেন। তার পিতার নাম ছিল ত্শে-রিং  এবং তার মাতার নাম ছিল স্ক্যিদ-মো-য়াগ । তার দ্গে-স্লোং-ব্লো-ব্জাং-'ফ্রিন-লাস  নামক ভিক্ষুর নিকট তিনি সূত্র ও তন্ত্র সম্বন্ধে শিক্ষালাভ করেন। ১৭৩৩ খ্রিষ্টাব্দে তিনি শেল-দ্কার-মে-লোং  নামক একটি তীর্থস্থানগুলির ভ্রমণ নির্দেশিকা গ্রন্থ রচনা করেন। ১৭৩৪ খ্রিষ্টাব্দে 'জিগ্স-মেদ-য়ে-শেস-গ্রাগ্স-পা  নামক এক বৌদ্ধ লামার নিকট ভিক্ষুর শপথ লাভ করেন। এই সময় পঞ্চম পাঞ্চেন লামা তার উল্লেখযোগ্য শিক্ষক ছিলেন। ১৭৪৮ খ্রিষ্টাব্দে তিনি স্তাগ-ত্শাং-ল্হা-মো  নামক বৌদ্ধবিহারে অবলোকিতেশ্বরের মন্দির নির্মাণ করান। ১৭৫৪ খ্রিষ্টাব্দে তিনি এই স্থানে একটি তন্ত্র মহাবিদ্যালয় প্রতিষ্ঠা করেন ও তিন বছর এর নির্মাণ সম্পূর্ণ হয়।
২০১৬ আইসিসি বিশ্ব টুয়েন্টি২০ দলসমূহ
thumb|280px|২০১৬ আইসিসি বিশ্ব টুয়েন্টি২০ প্রতিযোগিতার ফাইনাল [[ইডেন গার্ডেন্সে অনুষ্ঠিত হবে।]]
২০১৬ আইসিসি বিশ্ব টুয়েন্টি২০ আইসিসি বিশ্ব টুয়েন্টি২০ এর ৬ষ্ঠ আসর এবং আয়োজক হিসেবে ভারতের প্রথম আসর। পূর্বতন চ্যাম্পিয়ন হিসেবে রয়েছে শ্রীলঙ্কা ক্রিকেট দল।
নিচে ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণকারী দলসমূহের সদস্যদের তালিকা দেয়া হলো:-
আফগানিস্তান
৯ ফেব্রুয়ারি, ২০১৬ তারিখে আফগানিস্তানের সদস্যদের তালিকা ঘোষণা করা হয়:
কোচ: ইনজামাম-উল-হক
অস্ট্রেলিয়া
৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করা হয়:
কোচ: ড্যারেন লেহম্যান
বাংলাদেশ
কোচ: চণ্ডিকা হাথুরুসিংহা
ইংল্যান্ড
১০ ফেব্রুয়ারি, ২০১৬ তারিখে ইংল্যান্ড দলের সদস্যদের তালিকা ঘোষণা করা হয়:
কোচ: ট্রেভর বেলিস
হংকং
হংকং ২৮ জানুয়ারি, ২০১৬ তারিখে দল ঘোষণা করে:
কোচ: সাইমন কুক
ভারত
৫ ফেব্রুয়ারি, ২০১৬ তারিখে ভারত দলের খেলোয়াড়দের তালিকা প্রকাশ করা হয়:
কোচ: শূন্য
পরিচালক: রবি শাস্ত্রী
আয়ারল্যান্ড
৮ ফেব্রুয়ারি, ২০১৬ তারিখে আয়ারল্যান্ড দলের সদস্যদের নামের তালিকা ঘোষণা করা হয়:
কোচ: জন ব্রেসওয়েল
নেদারল্যান্ডস
৬ ফেব্রুয়ারি, ২০১৬ তারিখে নেদারল্যান্ডস দল তাদের খেলোয়াড়দের নামের তালিকা প্রকাশ করে। ২৫ ফেব্রুয়ারি দলের সাথে টম কুপার যুক্ত হন।
কোচ: অ্যান্টন রোক্স
নিউজিল্যান্ড
নিউজিল্যান্ড ১ ফেব্রুয়ারি, ২০১৬ তারিখে দল ঘোষণা করে। প্রতিযোগিতা শেষে সকল স্তরের ক্রিকেট থেকে নাথান ম্যাককুলাম তার অবসরের ঘোষণা দেন। ফেব্রুয়ারি, ২০১৬ সালে অস্ট্রেলিয়ার বিপক্ষে নিজ দেশে অনুষ্ঠিত টেস্ট সিরিজ শেষে ব্রেন্ডন ম্যাককুলাম অবসর নিলে কেন উইলিয়ামসন প্রথমবারের মতো কোন প্রতিযোগিতায় দলকে নেতৃত্ব দিবেন।
কোচ: মাইক হেসন
ওমান
১৩ ফেব্রুয়ারি, ২০১৬ তারিখে ওমান দলের সদস্যদের তালিকা প্রকাশ করা হয়।
কোচ: দিলীপ মেন্ডিস
পাকিস্তান
১০ ফেব্রুয়ারি, ২০১৬ তারিখে পাকিস্তানের দলের সদস্যদের তালিকা প্রকাশ করা হয়: ২৩ ফেব্রুয়ারি আঘাতের কারণে বাবর আজম ও রুম্মান রইস প্রতিযোগিতা থেকে নিজেদের নাম প্রত্যাহার করে। তাদের স্থলাভিষিক্ত হন শারজিল খান ও মোহাম্মদ সামি। এছাড়াও, ইফতিখার আহমেদের পরিবর্তে খালিদ লতিফ অন্তর্ভুক্ত হন।
কোচ: ওয়াকার ইউনুস
স্কটল্যান্ড
৮ ফেব্রুয়ারি, ২০১৬ তারিখে স্কটল্যান্ড দলের সদস্যদের তালিকা প্রকাশ করা হয়:
রূপনারায়ণ নদ
রূপনারায়ণ নদ হল দ্বারকেশ্বর নদ ও শিলাই নদীর মিলিত প্রবাহ। দ্বারকেশ্বর নদ পুরুলিয়ার ছোটনাগপুর মালভূমি থেকে উৎপন্ন হয়ে বাঁকুড়া জেলার মধ্য দিয়ে প্রবাহিত হয়ে পশ্চিম মেদিনীপুর জেলার ঘাটাল শহরের কাছে শিলাই নদীর সঙ্গে মিলিত হয়ে রূপনারায়ণ নদীর জন্ম হয়; এরপর কিছুপথ প্রবাহিত হয়ে তা পুরনো দামোদর নদ বা মুণ্ডেশ্বরী নদীর সঙ্গে মিলিত হয়। এই মিলিত স্রোত এরপর হুগলি নদীতে এসে পড়ে। নদীটির মোট দৈর্ঘ্য প্রায় ৮০ কিলোমিটার। নদীটি ইলিশ মাছের জন্য বিখ্যাত। এছাড়া এই নদীর তীরেই স্থাপিত হয়েছে কোলাঘাট তাপবিদ্যুৎ কেন্দ্র। নদীটি বর্ষার সময় বন্যার সৃষ্টি করে। তাই নদীটিতে কিছু স্থানে নদী বাঁধ গড়া হয়েছে। নদীটিকে কেন্দ্র করে জলপথে পণ্য পরিবহনের কথা ভাবছে কেন্দ্র সরকার। নদীটি বর্তমানে নাব্যতা সংকট, দূষন জলের সমস্যায় জর্জরিত।
২০১৬ আইসিসি বিশ্ব টুয়েন্টি২০ দলসমূহ
দক্ষিণ আফ্রিকা
কোচ: রাসেল ডোমিঙ্গো
শ্রীলঙ্কা
১৮ ফেব্রুয়ারি, ২০১৬ তারিখে শ্রীলঙ্কা দলের সদস্যদের তালিকা প্রকাশ করা হয়:
কোচ: গ্রাহাম ফোর্ড
ওয়েস্ট ইন্ডিজ
২৯ জানুয়ারি, ২০১৬ তারিখে ওয়েস্ট ইন্ডিজ ক্রিকেট দলের সদস্যদের তালিকা প্রকাশ করে। দল ঘোষণার পর কিরণ পোলার্ড, সুনীল নারাইন ও ড্যারেন ব্র্যাভো প্রতিযোগিতা শুরুর পূর্বে নাম প্রত্যাহার করে নেন। পোলার্ডের পরিবর্তে কার্লোস ব্রাদওয়েটকে অন্তর্ভুক্ত করা হয়। অন্যদিকে নারাইনের পরিবর্তে অ্যাশলে নার্সের নাম ঘোষণা করা হয়। জনসন চার্লস ব্র্যাভোর স্থলাভিষিক্ত হন।
কোচ: ফিল সিমন্স
জিম্বাবুয়ে
১৪ ফেব্রুয়ারি, ২০১৬ তারিখে জিম্বাবুয়ে দলের তালিকা প্রকাশ করা হয়: